10. การควบคุมภายใน

บริษัทฯ ให้ความสำคัญต่อระบบการควบคุมภายใน ซึ่งคณะกรรมการบริษัท ฝ่ายบริหาร
และผู้ปฏิบัติงานในหน่วยงานต่าง ๆ ภายในบริษัท เป็นผู้มีส่วนร่วมและกำหนดให้มีขึ้น
เพื่อป้องกันความเสียหายที่อาจเกิดขึ้นกับบริษัทฯ โดยรวม ครอบคลุมทั้งด้านการเงิน การดำเนินงาน
การบริหารความเสี่ยงและการกำกับดูแลการปฏิบัติงาน ให้สามารถบรรลุวัตถุประสงค์เกี่ยวกับ

1.  ประสิทธิภาพและประสิทธิผลของการดำเนินงาน

2.  ความเชื่อถือได้ของรายงานทางการเงิน

3.  การปฏิบัติตามกฎหมายและระเบียบข้อบังคับที่เกี่ยวข้อง

  บริษัท มีมาตรการควบคุมภายใน 5 องค์ประกอบ ที่มีความเชื่อมโยงกัน ดังนี้

1.  โครงสร้างองค์กรและสภาพแวดล้อมของการควบคุม

  บริษัทมีโครงสร้างบริหารองค์กรอย่างเหมาะสม มีการกำหนดขอบเขตอำนาจหน้าที่ความรับผิด

ชอบอย่างชัดเจน
มีนโยบายส่งเสริมวัฒนธรรมองค์กรให้พนักงานทุกระดับมีจิตสำนึกที่ดีในการปฏิบัติงานในหน้าที่
มีความรอบรู้ มีความรับผิดชอบ ให้ความสำคัญของระบบการควบคุมภายใน
ถือปฏิบัติตามนโยบายและคู่มือระเบียบวิธีปฏิบัติงานอย่างเคร่งครัด
มีการสอบทานกันในระหว่างขั้นตอนการปฏิบัติงาน และมีระบบ

การจัดการมาตรฐานคุณภาพ

2.  การบริหารความเสี่ยง

บริษัทมีกระบวนการประเมินความเสี่ยงทั้งปัจจัยที่มาจากภายในและภายนอกเพื่อพิจารณาลักษณะ
โอกาส และระดับความเสี่ยงที่อาจเกิดขึ้น
รวมทั้งการกำหนดมาตรการในการควบคุมความเสี่ยงหรือการบริหารความเสี่ยงให้อยู่ในระดับที่เหมาะสมและยอมรับได้
ซึ่งฝ่ายบริหารได้จัดประชุมกันอย่างสม่ำเสมอ และมีแผนรองรับความเสี่ยงในกรณีต่าง ๆ เช่น
จัดทำคู่มือระเบียบปฏิบัติในกรณีพิเศษ มีการกำหนดตัวผู้กำกับดูแลการสั่งการและประสานงาน
มีการซ้อมปฏิบัติงานหากเกิดกรณีฉุกเฉิน เป็นต้น

3. การควบคุมการปฏิบัติงานของฝ่ายบริหาร

บริษัท มีการกำหนดกิจกรรมการควบคุมที่ฝ่ายบริหารนำมาใช้ เพื่อให้มั่นใจว่าแนวทางที่ ฝ่าย

บริหารกำหนดไว้ได้รับการตอบสนอง และปฏิบัติตามจากทุกคนในบริษัท
มาตรการควบคุมจะถูกกำหนดไว้ในวิธีการปฏิบัติงาน เช่น การอนุมัติ, การแบ่งแยกหน้าที่
และสอบทานงานกันโดยอิสระ เป็นต้น

4. สารสนเทศและการสื่อสารข้อมูล

บริษัท จัดให้มีระบบสารสนเทศอย่างเพียงพอ และมีความระมัดระวังในการสื่อสารข้อมูล
ทั้งเพื่อภายในและภายนอกองค์กร มีการสังเคราะห์คุณภาพของข้อมูล
ให้มีเนื้อหาเหมาะสมเพียงพอต่อการตัดสินใจ มีความถูกต้องสมบูรณ์ มีความเป็นปัจจุบัน
มีรูปแบบที่เข้าใจง่าย และมีการจัดเก็บที่ดี
เพื่อให้ผู้มีส่วนเกี่ยวข้องโดยเฉพาะบุคลากรของบริษัทมีความเข้าใจตรงกัน
สามารถปฏิบัติงานได้อย่างถูกต้องและรวดเร็ว

5. ระบบการติดตามประเมินผล

บริษัทสนับสนุนให้มีเครื่องมือของฝ่ายบริหารคุณภาพในการจัดให้มีกระบวนการดำเนินการ
ในการติดตามประเมินผล เช่น การประเมินผลด้วยตนเองเทียบกับตัวชี้วัด
การประเมินการควบคุมอย่างเป็นอิสระโดยผู้ที่ไม่มีส่วนเกี่ยวข้องในการดำเนินงานนั้น
การกำหนดในแผนการตรวจสอบภายใน เพื่อให้
ความมั่นใจว่าระบบการควบคุมภายในยังดำเนินอยู่อย่างต่อเนื่อง อย่างเหมาะสมเพียงพอ
มีประสิทธิภาพ และมีการปฏิบัติจริง

 การติดตามควบคุมการดำเนินงานของบริษัท และ บริษัทย่อย ทางโรงพยาบาลรามคำแหง โดย 

คณะกรรมการบริหาร ได้มีการกำหนดให้มีการประชุมคณะกรรมการโรงพยาบาลในเครือข่ายในฐานะบริษัทย่อย หรือบริษัทร่วม เป็นประจำทุกเดือน เพื่อทบทวนแผนกลยุทธ์การทำงาน หรือเพื่อปรับปรุงแก้ไขปัญหาต่าง ๆ ในการดำเนินงาน โดยเฉพาะมีการทบทวนงบกำไรขาดทุน รายได้/ต้นทุน ค่าใช้จ่ายแต่ละหมวดหมู่ เพื่อติดตามการดำเนินงานของแต่ละโรงพยาบาลฯ 

ขณะเดียวกันคณะกรรมการบริษัทโดยกรรมการผู้จัดการหรือกรรมการผู้ได้รับมอบหมายได้มีการเดินทางไปเยี่ยมเพื่อทบทวนการดำเนินการของโรงพยาบาลในเครือข่ายในฐานะบริษัทย่อยหรือบริษัทร่วมอย่างน้อยปีละ 2 ครั้ง

นอกจากนี้ บริษัทมีการดูแลเรื่องการใช้ข้อมูลภายใน โดยห้ามกรรมการและผู้บริหารที่รู้เกี่ยวกับข้อมูล
ภายในที่มีสาระสำคัญของบริษัท ซึ่งยังไม่ได้เปิดเผยต่อสาธารณชน นำไปแสวงหาผลประโยชน์ส่วนตัว
ซึ่งรวมถึงการซื้อขายหลักทรัพย์ของบริษัท นอกจากนี้บริษัทได้ดำเนินการแจ้งให้ผู้บริหารฝ่ายต่าง ๆ
ให้เข้าใจบทบาทหน้าที่ในการถือครองหลักทรัพย์ในบริษัทของตนเอง คู่สมรส และ
บุตรที่ยังไม่บรรลุนิติภาวะ
ตลอดจนรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์
และตลาดหลักทรัพย์ ตามมาตรา 59 และบทกำหนดโทษตามมาตรา 275
แห่งพระราชบัญญัติหลักทรัพย์และตลาดหลักทรัพย์ พ.ศ. 2535

[]

436 ถนนรามคำแหง แขวงหัวหมาก เขตบางกะปิ กรุงเทพฯ 10240 โทร. 0-2743-9999
แฟกซ์: 0-2374-0804

436 Ramkhamhaeng Road Huamak Bangkapi 10240 Tel. 0-2743-9999 Fax:
0-2374-0804

รายงานของคณะกรรมการตรวจสอบ

เรียน ผู้ถือหุ้น บริษัท โรงพยาบาลรามคำแหง จำกัด (มหาชน)

คณะกรรมการบริษัท ได้แต่งตั้งคณะกรรมการตรวจสอบซึ่งเป็นกรรมการอิสระ 3 ท่าน ประกอบด้วย

1. นายประมล อภิรัตน์ ประธานกรรมการตรวจสอบ

2. ร.อ.ขจิต หัพพานนท์ กรรมการตรวจสอบ

3. น.ส.กิตติญารัตน์ จิโรจดำรงค์ชัย กรรมการตรวจสอบ

ขอบเขตและความรับผิดชอบของคณะกรรมการตรวจสอบ มีดังนี้

1.  สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ

2.  สอบทานให้บริษัทมีระบบการควบคุมภายใน และ การตรวจสอบภายในที่มีความเหมาะสมและ

  มีประสิทธิผล

3.  สอบทานให้บริษัทปฏิบัติตามกฎหมาย ว่าด้วยหลักทรัพย์และตลาดหลักทรัพย์แห่งประเทศไทย

  และกฎหมายอื่นที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท รวมทั้งพิจารณาเสนอค่าตอบแทนของ

  ผู้สอบบัญชี เพื่อเสนอต่อคณะกรรมการบริษัทฯ และขออนุมัติจากที่ประชุมผู้ถือหุ้น

5.  พิจารณาการเปิดเผยข้อมูลของบริษัทกรณีที่อาจมีความขัดแย้งทางผลประโยชน์

6.  ปฏิบัติการอื่นใดตามที่คณะกรรมการมอบหมายและคณะกรรมการตรวจสอบเห็นชอบด้วย

ในปี 2555 คณะกรรมการตรวจสอบได้มีการประชุมรวม 4 ครั้ง เพื่อพิจารณาผลการปฏิบัติงานตรวจ

สอบภายในของสำนักงานตรวจสอบภายใน และมีการประชุมร่วมกับฝ่ายบริหารระดับสูง
คณะกรรมการตรวจสอบพิจารณาแล้วเห็นว่า ระบบการควบคุมภายในของบริษัทฯ
โดยรวมมีความเหมาะสมเพียงพอและถือปฏิบัติสม่ำเสมอ
สามารถสร้างความเชื่อมั่นอย่างมีเหตุผลได้ว่างบการเงินรวมและงบการเงินเฉพาะบริษัทประจำปี
สิ้นสุดวันที่ 31 ธันวาคม พ.ศ. 2555 มีความเชื่อถือได้ เปิดเผยข้อมูลอย่างเพียงพอ
โดยถือปฏิบัติตามมาตรฐานการบัญชีที่รับรองทั่วไป
และปฏิบัติถูกต้องตามกฎหมายและกฎระเบียบที่เกี่ยวข้อง

[]